
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 195
din 27 noiembrie 2014
privind rectificarea bugetului de venituri şi cheltuieli, pe anul 2014,

al S.C. Ecoserv Sig S.R.L. Sighişoara
 Consiliul Local al Municipiului Sighişoara, întrunit în şedinţă ordinară;
 Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 24.829/14.11.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 49 din 31.03.2011, prin care s-a aprobat înfiinţarea S.C. ECOSERV SIG S.R.L. prin reorganizarea Serviciului Public de Gospodărie, modificată şi completată prin Hotărârea Consiliului Local Sighişoara nr. 105/08.06.2011;

Văzând şi Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. Ecoserv Sig S.R.L., completată prin Hotărârea Consiliului Local Sighişoara nr. 93/31.05.2012 şi modificată prin Hotărârea Consiliului Local Sighişoara nr. 54/28.03.2013;

Ţinând cont de prevederile contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi actul adiţional nr. 2, aprobat prin Hotărârea Consiliului Local Sighişoara nr. 55/28.03.2013;

Având în vedere Hotărârea Consiliului Local Sighişoara nr. 49/31.03.2011, modificată şi completată prin Hotărârea Consiliului Local Sighişoara nr. 105/08.06.2011 prin care a fost aprobat Actul constitutiv al S.C. Ecoserv Sig S.R.L.;

Ţinând cont de prevederile Hotărârii Consiliului Local Sighişoara nr. 54/27.02.2014 privind majorarea capitalului social al S.C. Ecoserv Sig S.R.L., ale Hotărârii Consiliului Local Sighişoara nr. 56/27.02.2014 privind actualizarea Actului constitutiv al S.C. Ecoserv Sig S.R.L., ale Hotărârii Consiliului Local Sighişoara nr. 61/27.03.2014 privind majorarea capitalului social al S.C. Ecoserv Sig S.R.L. Sighişoara, ale Hotărârii Consiliului Local Sighişoara nr. 168/25.09.2014 privind înfiinţarea unui punct de lucru al S.C. Ecoserv Sig S.R.L. Sighişoara;

Văzând Hotărârea Consiliului Local Sighişoara nr. 8/30.01.2014 privind aprobarea Bugetului de venituri şi cheltuieli al S.C. ECOSERV SIG S.R.L. pentru anul 2014, modificat prin Hotărârea Consiliului Local Sighişoara nr. 93/17.04.2014;
Ţinând cont de prevederile O.M.F.P. nr. 2032/19.12.2013 privind aprobarea formatului şi structurii bugetului de venituri şi cheltuieli, precum şi a anexelor de fundamentare a acestuia şi de prevederile O.G. nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară;

Luând în considerare prevederile Legii nr. 273/2006 privind finanţele publice locale, cu modificările şi completările ulterioare;

Văzând şi Raportul de Specialitate al S.C. ECOSERV SIG S.R.L. Sighişoara, înregistrat cu nr. 24.827/14.11.2014 prin care se propune rectificarea Bugetului de venituri şi cheltuieli, pe anul 2014, al S.C. Ecoserv Sig S.R.L., îndeplinindu-se prevederile legale în acest sens;
Având în vedere avizele favorabile ale comisiilor de buget, urbanism, comerţ şi socială;

În temeiul art. 36 alin. 2 lit. b, alin. 4 lit. a şi alin. 9, art. 45 alin. 2 şi a art. 115 alin. 1 lit. b din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

Art. 1. Se aprobă rectificarea bugetului de venituri şi cheltuieli al S.C. Ecoserv Sig S.R.L., pe anul 2014, aprobat prin Hotărârea Consiliului Local Sighişoara nr. 8/30.01.2014 şi modificat prin Hotărârea Consiliului Local Sighişoara nr. 93/17.04.2014, conform anexelor: anexa nr. 1- Bugetul de venituri şi cheltuieli pe anul 2014, anexa nr. 2- Detalierea indicatorilor economico-financiari prevăzuţi în Bugetul de venituri şi cheltuieli, anexa nr. 4 – Repartizarea pe trimestre a indicatorilor economico-financiari, anexa nr.  5 – Programul de investiţii, dotări şi sursele de finanţare, anexa nr.  8 – Măsuri de îmbunătăţire a rezultatului brut şi reducere a plăţilor restante, anexe care fac parte integrantă din prezenta hotărâre.

Art. 2. Cu ducerea la îndeplinire a prevederilor prezentei hotărâri se încredinţează S.C. Ecoserv Sig S.R.L. prin director Moldovan Radu.
Art. 3. Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunostinţa publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Perţe Dan  

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  2 ex. S.C. Ecoserv Sig S.R.L.

10 ex. 
A.B./G.V.
